Viru säru
Viru säru oli Lääne-Virumaal toimunud pärimuskultuuri festival. Esimene Viru säru toimus 1986. aastal Palmse mõisas Rakvere rahvatantsuansambli Tarvanpää juhi Maie Orava eestvedamisel. Hiljem on tantsu- ja muusikapidu korraldatud mujalgi, näiteks Vihulas ja Jänedal. Folklorist Ingrid Rüütli hinnangul oli Viru säru üks Eesti folklooriliikumise äratajaid Setu laulupäevade kõrval.